উচ্চ মাধ্যমিকে মেয়েদের মধ্যে রাজ্যের মধ্যে যুগ্মভাবে প্রথম হয়েছে কলকাতার যাদবপুর বিদ্যাপীঠের ছাত্রী অভ্রদীপ্তা ঘোষ এবং বাঁকুড়ার রানিবাঁধ হাইস্কুলের ছাত্রী অনিমা গড়াই। আর্টস নিয়ে পড়ে দুজনেরই প্রাপ্ত নম্বর ৪৮৬।

এই বিষয়ে অন্যান্য খবর

কেমন গান গায় উচ্চ মাধ্যমিকে সেরা গ্রন্থন! দেখুন ভিডিও
আর্টস নিয়ে পড়েই রাজ্যে সেরা গ্রন্থন, ঘোষিত উচ্চ মাধ্যমিকের ফল


মধ্যবিত্ত পরিবারের মেয়ে অভ্রদীপ্তা এবছর উচ্চ মাধ্যমিকের মেধাতালিকায় পঞ্চম স্থান পেয়েছে। দিনে প্রায় ৭-৮ ঘণ্টা পড়শোনা করত সে। পড়াশোনার পাশাপাশি ব্যাডমিন্টন খেলতেও পছন্দ করত অভ্রদীপ্তা।
দেখুন ভিডিও—
 

আগামী দিনে ভূগোল নিয়ে গবেষণা করার ইচ্ছা রয়েছে বলে জানিয়েছে অভ্রদীপ্তা। অন্যদিকে, পরিবারের ইচ্ছা মেয়েকে শিক্ষিকা করার। 
অভ্রদীপ্তা জানিয়েছেন, পরিবারের সকলে পাশে থাকার জন্যই এত ভাল ফল হয়েছে। পাশাপাশি, গৃহশিক্ষক ও স্কুলের শিক্ষকরাও তাকে সাহায্য করেছেন বলে জানিয়েছে অভ্রদীপ্তা।
অভ্রদীপ্তার পাশাপাশি যুগ্ম ভাবে উচ্চ মাধ্যমিকে মেয়েদের মধ্যে প্রথম হয়েছে বাঁকুড়ার রানিবাঁধ হাইস্কুলের ছাত্রী অনিমা গড়াই। কলা বিভাগ থেকে তার প্রাপ্ত নম্বর ৪৮৬।
এত ভাল ফল হবে, তা আশা করতে পারেনি বলে জানিয়েছে অনিমা। পড়াশুনার পাশাপাশি গান শুনতে ভালবাসে অনিমা।
দেখুন ভিডিও—
 

অনিমার বাড়ি বাঁকুড়ার খাগরা গ্রামে। ফল ঘোষণার পরেই তার বাড়িতে খুশির হাওয়া।
ভূগোল তার প্রিয় বিষয় বলে জানিয়েছে অনিমা। আগামী দিনে কলেজের শিক্ষক হওয়ার ইচ্ছা রয়েছে তার। 
স্কুলের শিক্ষক ও পরিবারের সদস্যদের সহযোগিতাতেই এত ভাল ফল করতে পেরেছে বলে জানিয়েছে অনিমা।